Document ID: 32006R1445

32006R1445
L 271/22
SLUŽBENI LIST EUROPSKE UNIJE
29.09.2006.
UREDBA KOMISIJE (EZ) br. 1445/2006
od 29. rujna 2006.
o izmjeni Uredbe (EZ) br. 1200/2005 u pogledu izdavanja odobrenja za dodatak hrani za životinje „Bacillus cereus var. toyoi”, koji pripada skupini mikroorganizama
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima za uporabu u prehrani životinja (1), a posebno njezin članak 9. stavak 2.,
budući da:
(1)
Uredbom (EZ) br. 1831/2003 utvrđuje se izdavanje odobrenja za dodatke za uporabu u prehrani životinja te razlozi i postupci za izdavanje takvih odobrenja..
(2)
Pripravak Bacillus cereus var. toyoi (NCIMB 40112/CNCM I-1012), koji pripada skupini „mikroorganizama”, odobren je za uporabu u skladu s Direktivom Vijeća 70/524/EEZ (2) bez vremenskog ograničenja kao dodatak hrani za tovne piliće i tovne kuniće Uredbom Komisije (EZ) br. 1200/2005 (3). Taj je dodatak naknadno upisan u Registar Zajednice dodataka hrani za životinje kao postojeći proizvod u skladu s člankom 10. Uredbe (EZ) br. 1831/2003.
(3)
U skladu s člankom 7. Uredbe (EZ) br. 1831/2003 uložen je zahtjev za izmjenu i dopunu odobrenja toga pripravka kako bi se omogućila njegova uporaba u hrani za životinje koja sadrži sljedeće kokcidiostatike: diklazuril (Clinacox 0,5 % i Clinacox 0,2 %), narazin-nikarbazin (Maxiban G160) i maduramicin amonij (Cygro 1 %) za tovne piliće. Tom su zahtjevu priloženi podaci i dokumenti u skladu s člankom 7. stavkom 3. te Uredbe.
(4)
Europska agencija za sigurnost hrane (Agencija) zaključila je u mišljenju od 5. studenoga 2005. da je dodatak Bacillus var. toyoi (NCIMB 40112/CNCM I-1012) spojiv s diklazurilom (Clinacox 0,5 % i Clinacox 0,2 %), narazin-nikarbazinom (Maxiban G160) i maduramicin amonijem (Cygro 1 %) (4). Mišljenjem se Agencije također potvrđuje izvješće o metodi analize dodatka hrani za životinje Referentnog laboratorija Zajednice, osnovanog Uredbom (EZ) br. 1831/2003.
(5)
Ocjenom je toga pripravka utvrđeno da su uvjeti kako je predviđeno člankom 5. Uredbe (EZ) br. 1831/2003 ispunjeni.
(6)
Uredbu (EZ) br. 1200/2005 treba stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog II. Uredbi (EZ) br. 1200/2005 izmjenjuje se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 29. rujna 2006.

Labels: 16
17
0
3
6